ભરૂચથી દહેજને જોડતા માર્ગને સીકસ લેન બનાવાયા બાદ દોઢ વર્ષથી ટોલની વસુલાત કરવા છતાં રસ્તો એકદમ બિસ્માર હાલતમાં જોવા મળી રહયો છે. 48 કીમીના રસ્તા પર દર ચોમાસામાં મસમોટા ખાડા પડી જતાં હોવાથી વાહનચાલકો ભારે હાલાકી ભોગવી રહયાં છે. ચાલુ વર્ષે પણ રસ્તો ધોવાઇ જતાં કલેકટરે જીએસઆરડીસીના અધિકારીઓનો ઉઘડો લઇ વહેલી તકે ખાડાઓ પુરવા માટે આદેશ કર્યો છે. ક્વોરી ડસ્ટ નાખવામાં આવી હતી. જોકે ઉઘાડ નીકળતાં જ ધુળની ડમરીઓ ઉડતાં અકસ્માતનો ભય સેવાઇ રહ્યો છે.